## 日诵经文

上帝降生一千九百零四年

日诵经文

光绪歲次甲辰春季

北京东教宗北舘

北京东教宗北舘總舘中華大俄國东正教會尊品聖職主教英諾肯提乙命准刷印

### 日诵经文

吾主，伊伊穌斯合唎斯托斯上帝子，以諸聖神師祈祷，矜憐我等，阿民。

榮光爾，我等上帝，榮光爾，

在天之君，撫恤我等者，真实之神，无所不在者，无所不充满者，万善之宝藏者，施生活之主，祈降临居我等中，并洁净我等諸污，至善者救我等灵。

圣上帝，圣勇毅，圣常生，矜憐我等（三次）

荣光于父及子及圣神，自今至恒久，及无穷世，阿民。

至圣三者，矜憐我等，主，洁净我等罪恶，君，赦免我等愆尤，圣臨蒞而疗我等疾，悉因爾名。

主矜憐我等（三次）

榮光于父及子及圣神，自今至恒久，及无穷世，阿民。

在天我等父，我等愿爾名见圣，爾國臨格，爾旨承行于地，如于天，求今赐我等日用之粮，而免我等债。如我亦免负我债者，又不導我儕于诱感。乃救我儕于凶恶，因凡國及权能并光荣皆係于爾于世世。阿民

### 圣母经

庆哉上帝圣母，童贞女满被圣宠之玛利阿，主与爾偕焉，女中爾为赞美，爾胎之果并为赞美，因爾生救吾等灵魂之主。

### 早课经

既醒我感谢爾圣三者，因爾大仁慈及宽容之故，不怒我罪惰者，并弗殞我于恶行之際，乃依素昔仁爱我，我无聊偃卧久中，使起，持早课而称颂主之权能，今求光照我灵目，开我口，俾習诵主之諭言，且明識主之诫命，承行主之圣旨，由衷情承认而赓颺，上帝，圣父及子及圣神至圣之名，自今至恒久，及无穷世。阿民。

### 又圣母经

诚应赞扬爾永福无玷，我等上帝之母，我等赞扬爾，逾叶嚕微木而尊逾些喇肥木荣光无比，无损生上帝言，诚上帝之母云。

### 饭前经

上帝经

### 饭后经

感谢吾主合唎斯托斯，因爾饱我以世食，乞毋遗我于天庭，如昔显见与爾宗徒，錫伊安寗，今亦见臨于我等。錫以救赎。阿民。

### 晚课经

全能上帝，爾護育使吾得生命，至斯夜感谢爾今日圣手慷慨所赏諸恩，并因吾罪辜献痛心于爾，再求以爾圣佑，庇荫我于将寐際，并赐吾恒憶彼永远安息域，爾所備予諸爱爾者，使吾得入其数中。阿民。

### 信经

一我信唯一全能上帝，圣父造成天地，及諸有形无形之物。

二又信唯一主伊伊穌斯合唎斯托斯为上帝之独一子。諸世前生于父，由光者光，由真上帝者真上帝，受生而非受造，与父一体，万物由彼而受造。

三彼为我等人，又为救我等，自天而来，因圣神降孕，生于童女，玛利阿而为人。

四又为我等被钉十字架，当珀尼特批剌特时，受害乃瘗。

五及第三日复活，符于经典。

六升天坐于圣父之右。

七赫显复来审判生死者，其國将无终。

八我信圣神，施生之主，出于父，偕父，及子同一钦榮，籍先知者嘗。

九我信唯一圣而公，宗徒之教会。

十我认唯一圣洗，以获罪赦。

十一我望諸亡者复活。

十二并来世之生。阿民。

### 上帝十诫

一吾为上帝爾主，吾以外毋以他物而更为爾上帝也。

二毋造捏偶人，及凡天上，地下，土中，水间，所有諸物之像，毋敬拜奉事之。

三毋呼上帝爾主之圣名，以发轻言。

四记意以穌博特曰（译即安息日主日瞻礼等日）献于主，其他六日任爾做工營爾諸务，至第七日，乃为上帝爾主之穌博特日。

五孝敬爾父母，则吉祥必及于爾身，而延寿于世。

六毋杀人。

七毋行邪淫。

八毋偷盗。

九毋妄证。

十毋愿他人妻，毋贪他人田庄仆婢牛驴等，并一切凡係他人之物。

上帝降生一千九百零四年正月下旬重印